వాషింగ్టన్, మార్చి 7: అమెరికా కేంద్ర నిఘా సంస్థ ప్రపంచాన్ని దగా చేస్తోందా..! వేల కొద్దీ హ్యాకింగ్ టూల్స్ను అభివృద్ధి చేసి.. వాటితో ప్రతి ఒక్కరిపైనా నిఘా ఉంచుతోందా..! ప్రతి స్మార్ట్ఫోన్నీ తన అధీనంలోకి తెచ్చుకోవాలని భావిస్తోందా..! అంటే అవుననే అంటోంది వికీలీక్స్. మీ చేతిలో ఫోన్.. ఇంట్లో స్మార్ట్ టీవీ.. రోడ్డుపై స్మార్ట్ కారు.. ఇలా ఏ స్మార్ట్ పరికరాన్ని అయినా హ్యాక్ చేయగల టెక్నాలజీని సీఐఏ రూపొందిందని వికీలీక్స్ సంచలన ప్రకటన చేసింది. ఇందుకు సంబంధించిన పక్కా ఆధారాలు తమ వద్ద ఉన్నాయని స్పష్టం చేసింది. అమెరికా నిఘా సంస్థకు చెందిన కొన్ని వేల కీలకపత్రాలు తమకు అందాయని.. వాటిని పరిశీలిస్తే.. ప్రపంచ వ్యాప్తంగా ఏ స్మార్ట్ పరికరాన్ని అయినా హ్యాక్ చేయగల కొన్ని కోట్ల కోడ్లు ఉన్నట్లు తేలిందని తెలిపింది. సీఐఏ ఈ టూల్స్ కోసం విదేశీ సంస్థలతో కూడా కలిసి పని చేసిందని పేర్కొంది.ఈ టూల్స్తో ప్రపంచ వ్యాప్తంగా చాలా స్మార్ట్ పరికరాలపై దాడులు చేసి ఉంటుందని చెబుతోంది. మొత్తానికి వికీలీక్స్.. ‘వాల్ట్ 7’ అనే కోడ్ పేరుతో సీఐఏకి చెందిన వేల డాక్యుమెంట్లను బయటపెట్టింది. ఇప్పటి వరకు సీఐఏకి సంబంధించి వికీలీక్స్ బయటపెట్టిన వ్యవహారాల్లో అతి విస్తృత సమాచారం ఇదేనని చెబుతున్నారు. కాగా ఈ ఆరోపణలపై స్పందించడానికి సీఐఏ.. అమెరికా నిరాకరించింది. ఈ పత్రాలను పరిశీలించిన నిపుణులు మాత్రం ఇవి సీఐఏకి చెందినవేనని చెబుతున్నారు. వర్జీనియాలోని లాంగ్లీలో సీఐఏకి చెందిన సైబర్ ఇంటెలిజెన్స్ సెంటర్ నుంచి ఈ డాక్యుమెంట్లు లీక్ అయి ఉంటాయని భావిస్తున్నారు. నేరస్థులు, విదేశీ గూడచారులకు కూడా ఈ టెక్నాలజీ అంది ఉంటుందని విభ్రాంతికర ప్రకటన చేసింది. ఇలా హ్యాకింగ్ టూల్స్ నేరస్థుల చేతిలోకి వెళ్లడం వెల్ల సైబర్ ఆయుధాలు, సైబర్ భద్రత మరింత కఠిన తరమవుతుందని పేర్కొంది.తమ వద్ద ఉన్న అన్ని పత్రాలను పరిశీలిస్తే.. సీఐఏ హ్యాకింగ్ సామర్థ్యానికి సంబంధించిన పూర్తి వివరాలు తెలుస్తాయని పేర్కొంది. ఈ పత్రాలు అమెరికా ప్రభుత్వ హ్యాకర్లు, కాంట్రాక్టర్ల మధ్య సర్క్యులేట్ అవుతుండగా.. కొందరు వాటిని సేకరించి తమకు అందించి ఉంటారనీ వికీలీక్స్ తెలిపింది. కాగా.. సీఐఏ టూల్స్ సైబర్ నేరస్థుల చేతిలోకి వెళ్లడంపై అమెరికాలోని నిపుణులు తీవ్రఆందోళన వ్యక్తం చేస్తున్నారు. వీటిని ఆధారం చేసుకుని.. వారు మరింత బలమైన టూల్స్ను రూపొందించి దాడులు చేస్తే.. ఎదుర్కోవడం కష్టమవుతుందని వెల్లడించారు. ఇది ప్రపంచానికే చాలా ప్రమాదకర పరిస్థితని హెచ్చరించారు.మరోవైపు జర్మనీలోని ఫ్రాంక్ఫర్ట్లో ఉన్న అమెరికా రాయబార కార్యాలయాన్నీ సీఐఏ కోవర్ట్ బేస్గా వినియోగించుకుందని వికీలీక్స్ తెలిపింది. వికీలీక్స్ ప్రకటనపై సాంసంగ్, యాపిల్ సంస్థలు స్పందించాయి. ఒకవేళ సీఐఏ తమ ఉత్పత్తుల హ్యాకింగ్కి టూల్స్ సిద్ధం చేసి ఉంటే.. వాటికన్నా మెరుగైన రక్షణ వ్యవస్థలను తమ పరికరాల్లో ఏర్పాటు చేస్తామని ప్రకటించాయి.
vashington, marchi 7: america kendra nigha samstha prapanchaanni dagaa chestonda..! vela koddi hacking toolsnu abhivruddhi chesi.. vaatitho prati okkaripaina nigha unchutonda..! prati smartphonni tana adheenamloki techukovalani bhavistonda..! ante avunane antondi vikiliks. mee chetilo fon.. intlo smart tv.. roddupai smart kaaru.. ilaa e smart parikaraanni aina hack cheyagala technologyni ciai roopondindani vikiliks sanchalana prakatana chesindi. induku sambandhinchina pakka aadhaaraalu tama vadda unnaayani spashtam chesindi. america nigha samsthaku chendina konni vela keelakapatraalu tamaku andaayani.. vaatini pariseeliste.. prapancha vyaaptamgaa e smart parikaraanni aina hack cheyagala konni kotla kodlu unnatlu telindani telipindi. ciai ee tools kosam videshee samsthalatho kuudaa kalisi pani chesindani perkondi.ee toolsto prapancha vyaaptamgaa chala smart parikaraalapai daadulu chesi untundani chebutondi. mottaaniki vikiliks.. ‘walt 7’ ane kod paerutho ciaki chendina vela daakyumentlanu bayatapettindi. ippati varaku ciaki sambandhinchi vikiliks bayatapettina vyavahaaraallo athi vistruta samacharam idenani chebutunnaru. kaga ee aaropanalapai spandinchadaaniki ciai.. america niraakarinchindi. ee patraalanu pariseelinchina nipunulu maatram ivi ciaki chendinavenani chebutunnaru. varjeeniyaaloni langleelo ciaki chendina saibar inteligens senter nunchi ee daakyumentlu leak ayi untaayani bhaavistunnaaru. nerasthulu, videshee guudachaarulaku kuudaa ee technology andi untundani vibhraantikara prakatana chesindi. ilaa hacking tools nerasthula chetiloki velladam vella saibar aayudhaalu, saibar bhadrata marinta kathina taramavutundani perkondi.tama vadda unna anni patraalanu pariseeliste.. ciai hacking saamarthyaaniki sambandhinchina puurti vivaraalu telustaayani perkondi. ee patraalu america prabhutva hackerlu, contractorla madhya sarkyulet avutundagaa.. kondaru vaatini sekarinchi tamaku andinchi untaaranee vikiliks telipindi. kaga.. ciai tools saibar nerasthula chetiloki velladampai americaloni nipunulu teevrandolana vyaktam chestunnaru. veetini aadhaaram chesukuni.. vaaru marinta balamaina toolsnu roopondinchi daadulu cheste.. edurkovadam kashtamavutundani velladinchaaru. idhi prapanchaanike chala pramaadakara paristhitani heccharinchaaru.marovaipu jarmaneelooni frankfertlo unna america rayabara kaaryaalayaannii ciai cowart besga viniyoginchukundani vikiliks telipindi. vikiliks prakatanapai samsang, yapil samsthalu spandinchaayi. okavela ciai tama utpattula hackingki tools siddham chesi unte.. vatikanna merugaina rakshana vyavasthalanu tama parikaraallo erpaatu chestamani prakatinchaayi.